ข้อตกลงสิทธิ์การใช้งานซอฟต์แวร์ของ INTEL (OEM / IHV / ISV การเผยแพร่ & ผู้ใช้คนเดียว)

สิ่งสำคัญ - อ่านก่อนที่จะทำการคัดลอก ติดตั้ง หรือใช้งาน  
อย่าใช้หรือโหลดซอฟต์แวร์นี้และวัสดุที่เกี่ยวข้อง (รวมเรียกว่า “ซอฟต์แวร์”) จนกว่าคุณจะได้อ่านข้อกำหนดและเงื่อนไขต่อไปนี้ ด้วยการโหลดหรือใช้งานซอฟต์แวร์ดังกล่าว คุณตกลงตามข้อกำหนดของข้อตกลงนี้ หากคุณไม่ตกลง อย่าติดตั้งหรือใช้ซอฟต์แวร์นี้

หมายเหตุเพิ่มเติม:
* หากคุณเป็นผู้ผลิตอุปกรณ์เดิม (OEM), ผู้ผลิตฮาร์ดแวร์อิสระ (IHV) หรือผู้ผลิตซอฟต์แวร์อิสระ (ISV) ข้อตกลงสิทธิ์การใช้งานฉบับสมบูรณ์นี้จะมีผลบังคับใช้
* หากคุณเป็นผู้ใช้ เฉพาะภาคผนวก A ของข้อตกลงสิทธิ์การใช้งานซอฟต์แวร์ของ INTEL จะมีผลบังคับใช้

สำหรับ OEM, IHV และ ISV:

สิทธิ์การใช้งาน  ซอฟต์แวร์นี้ได้รับอนุญาตให้ใช้งานร่วมกับผลิตภัณฑ์ชิ้นส่วนของ Intel เท่านั้น  ไม่อนุญาตให้ใช้ซอฟต์แวร์นี้ร่วมกับผลิตภัณฑ์ชิ้นส่วนที่ไม่ใช่ของ Intel ภายใต้ข้อกำหนดนี้ ภายใต้ข้อกำหนดของข้อตกลงนี้ Intel มอบสิทธิ์การใช้งานทั่วโลกซึ่งไม่สามารถถ่ายโอนได้ ไม่ใช่เอกสิทธิ์ และมีการชำระค่าธรรมเนียมอย่างครบถ้วนภายใต้ลิขสิทธิ์ของ Intel สำหรับ:
	a) การใช้ ปรับเปลี่ยน และคัดลอกซอฟต์แวร์ภายในองค์กรเพื่อจุดประสงค์ในการพัฒนาและการบำรุงรักษาของคุณเอง และ
	b) การปรับเปลี่ยน คัดลอก และเผยแพร่ซอฟต์แวร์?รวมถึงผลงานการพัฒนาต่อยอดของซอฟต์แวร์ ให้แก่ผู้ใช้ของคุณ แต่อยู่ภายใต้ข้อตกลงสิทธิ์การใช้งานที่มีระยะเวลาจำกัดตามที่ระบุไว้ในข้อตกลงสิทธิ์การใช้งานขั้นสุดท้ายสำหรับผู้ใช้คนเดียวของ Intel เท่านั้น ตามที่แนบเป็นภาคผนวก A และ
	c) การปรับเปลี่ยน คัดลอก และเผยแพร่เอกสารสำหรับผู้ใช้ที่อาจมาพร้อมกับซอฟต์แวร์ โดยจะต้องเชื่อมโยงกับซอฟต์แวร์เท่านั้น

หากคุณไม่ใช่ผู้ผลิตขั้นสุดท้ายหรือผู้ขายระบบคอมพิวเตอร์หรือโปรแกรมซอฟต์แวร์ที่รวมไว้กับซอฟต์แวร์นี้ คุณอาจถ่ายโอนสำเนาของซอฟต์แวร์ รวมถึงผลงานการพัฒนาต่อยอดของซอฟต์แวร์ (และเอกสารสำหรับผู้ใช้ที่เกี่ยวข้อง) ให้แก่ผู้รับของคุณ สำหรับการใช้งานตามข้อกำหนดของข้อตกลงนี้ หากว่าผู้รับดังกล่าวตกลงที่จะผูกพันตามข้อกำหนดในที่นี้อย่างสมบูรณ์  คุณจะต้องไม่มอบหมาย อนุญาตให้ใช้งานต่อ ให้เช่า หรือถ่ายโอนในลักษณะอื่นใด หรือเปิดเผยซอฟต์แวร์ให้แก่บุคคลที่สาม คุณจะต้องไม่คอมไพล์ย้อนกลับ ถอดแยก หรือทำวิศวกรรมย้อนกลับในลักษณะอื่นใดต่อซอฟต์แวร์นี้

โดยไม่มีการมอบสิทธิ์การใช้งานหรือสิทธิ์อื่นใดให้แก่คุณโดยตรง หรือโดยนัย ด้วยการอนุมาน การถูกตัดบทโดยกฎหมายหรือด้วยลักษณะอื่น ยกเว้นตามที่ระบุไว้อย่างชัดแจ้งในข้อตกลงนี้  Intel จะมีสิทธิ์ตรวจสอบหรือมอบหมายให้ผู้ตรวจสอบอิสระดำเนินการตรวจสอบบันทึกข้อมูลที่เกี่ยวข้องของคุณเพื่อตรวจดูว่าคุณปฏิบัติตามข้อกำหนดและเงื่อนไขของข้อตกลงนี้

การยินยอม คุณตกลงว่า Intel อาจรวบรวมและใช้ข้อมูลด้านเทคนิคและข้อมูลที่เกี่ยวข้อง รวมถึงแต่ไม่จำกัดเฉพาะข้อมูลด้านเทคนิคที่เกี่ยวกับคอมพิวเตอร์ ระบบ และโปรแกรมซอฟต์แวร์ และอุปกรณ์ต่อพ่วงของคุณ ซึ่งถูกเก็บรวบรวมเป็นระยะๆ เพื่อเพิ่มความสะดวกในการจัดหาอัพเดตซอฟต์แวร์ การสนับสนุนผลิตภัณฑ์ และบริการอื่นๆ ให้แก่คุณ (หากมี) โดยเกี่ยวข้องกับซอฟต์แวร์ Intel อาจใช้ข้อมูลนี้ และในกรณีที่โปรแกรมซอฟต์แวร์มีจุดอ่อน ข้อผิดพลาด หรือความล้มเหลว อาจเปิดเผยข้อมูลดังกล่าวแก่บุคคลอื่นๆ เช่น ผู้จัดหาโปรแกรมดังกล่าว ตราบใดที่อยู่ในรูปแบบที่ไม่ได้ระบุถึงตัวคุณเป็นการส่วนตัว เพื่อปรับปรุงผลิตภัณฑ์ของคุณ หรือจัดหาบริการหรือเทคโนโลยีให้แก่คุณ 

ไม่มีบริการสนับสนุน  Intel, ผู้ผลิตอุปกรณ์ หรือผู้ให้บริการ ไม่ได้รับผิดชอบต่อการจัดหาบริการสนับสนุนสำหรับซอฟต์แวร์  โปรดติดต่อ Intel เพื่อระบุว่ามีการจัดหาบริการสนับสนุนหรือไม่  

อัพเดต  Intel อาจทำการเปลี่ยนแปลงซอฟต์แวร์หรือรายการที่อ้างถึงเมื่อใดก็ได้ โดยไม่จำเป็นต้องแจ้งให้ทราบล่วงหน้า แต่ไม่มีข้อผูกพันว่าจะต้องสนับสนุนหรืออัพเดตซอฟต์แวร์ ซอฟต์แวร์อาจดาวน์โหลดและติดตั้งอัพเดตจาก Intel โดยอัตโนมัติเป็นบางครั้งบางคราว อัพเดตเหล่านี้มีจุดมุ่งหมายเพื่อปรับปรุง ปกป้อง และเพิ่มประสิทธิภาพให้กับซอฟต์แวร์ และอาจอยู่ในรูปแบบของโปรแกรมแก้ไขจุดบกพร่อง, แพตช์ความปลอดภัย, โมดูลซอฟต์แวร์ใหม่ และเวอร์ชันใหม่ คุณตกลงว่า Intel อาจนำเสนออัพเดตดังกล่าวให้แก่คุณโดยเป็นส่วนหนึ่งของการใช้งานซอฟต์แวร์  

การเก็บรักษาความลับ หากคุณต้องการให้ที่ปรึกษาหรือผู้รับเหมาที่เป็นบุคคลที่สาม ("ผู้รับเหมา") ทำงานในนามของคุณในส่วนที่เกี่ยวข้องกับการเข้าถึงหรือใช้งานซอฟต์แวร์นี้ คุณจะต้องขอรับข้อตกลงว่าด้วยการเก็บรักษาความลับเป็นลายลักษณ์อักษรจากผู้รับเหมา โดยจะต้องระบุข้อกำหนดและข้อผูกพันเกี่ยวกับการเข้าถึงหรือใช้งานซอฟต์แวร์ในลักษณะที่จำกัดไม่น้อยไปกว่าที่ระบุไว้ในข้อตกลงนี้ และจะต้องไม่รวมสิทธิ์ในการเผยแพร่และการใช้งานเพื่อจุดประสงค์อื่น
มิฉะนั้น คุณจะต้องไม่เปิดเผยข้อกำหนดหรือการมีอยู่ของข้อตกลงนี้ หรือใช้ชื่อของ Intel ในสิ่งพิมพ์ โฆษณา หรือการประกาศอื่นใด หากไม่ได้รับคำยินยอมเป็นลายลักษณ์อักษรล่วงหน้าจาก Intel  คุณไม่มีสิทธิ์ใดๆ ในการใช้เครื่องหมายการค้าหรือโลโก้ของ Intel

กรรมสิทธิ์ในซอฟต์แวร์และลิขสิทธิ์ กรรมสิทธิ์ในสำเนาทั้งหมดของซอฟต์แวร์ยังคงเป็นของ Intel หรือซัพพลายเออร์ ซอฟต์แวร์ได้รับการจดลิขสิทธิ์และปกป้องตามกฎหมายของสหรัฐฯ และประเทศอื่น และบทบัญญัติในสนธิสัญญาระหว่างประเทศ คุณจะต้องไม่ลบคำประกาศลิขสิทธิ์ใดๆ ออกจากซอฟต์แวร์ Intel อาจทำการเปลี่ยนแปลงซอฟต์แวร์หรือรายการที่อ้างถึงเมื่อใดก็ได้ โดยไม่จำเป็นต้องแจ้งให้ทราบล่วงหน้า แต่ไม่มีข้อผูกพันว่าจะต้องสนับสนุนหรืออัพเดตซอฟต์แวร์ ยกเว้นในกรณีที่ระบุไว้อย่างชัดแจ้ง Intel ไม่ได้ให้สิทธิ์โดยชัดแจ้งหรือโดยนัยภายใต้สิทธิบัตร ลิขสิทธิ์ เครื่องหมายการค้า หรือทรัพย์สินทางปัญญาอื่นใดของ Intel คุณอาจถ่ายโอนซอฟต์แวร์ได้เฉพาะในกรณีที่ผู้รับตกลงที่จะผูกพันตามข้อกำหนดเหล่านี้อย่างสมบูรณ์ และหากคุณไม่ได้เก็บรักษาสำเนาใดๆ ของซอฟต์แวร์

การรับประกันสื่อแบบจำกัด  หาก Intel ส่งมอบซอฟต์แวร์บนสื่อบันทึกทางกายภาพ Intel ขอรับประกันว่าสื่อบันทึกดังกล่าวจะปราศจากข้อบกพร่องทางกายภาพที่สำคัญเป็นระยะเวลาเก้าสิบ (90) วันหลังจากที่ Intel ส่งมอบให้ หากพบข้อบกพร่องดังกล่าว ให้ส่งคืนสื่อบันทึกกลับไปที่ Intel เพื่อเปลี่ยนทดแทนหรือส่งมอบซอฟต์แวร์ด้วยวิธีอื่นตามที่ Intel ตัดสินใจ

การแยกการรับประกันอื่นๆ  ยกเว้นตามที่ระบุไว้ข้างต้น ซอฟต์แวร์นี้ได้รับการจัดหา "ตามสภาพที่เป็นอยู่" โดยปราศจากการรับประกันโดยชัดแจ้งหรือโดยนัยทุกชนิด รวมถึงการรับประกันเกี่ยวกับความสามารถในการจำหน่าย การไม่ละเมิดทรัพย์สินทางปัญญา หรือความเหมาะสมสำหรับจุดประสงค์ที่เฉพาะเจาะจง  Intel ไม่รับประกันหรือไม่รับผิดชอบต่อความถูกต้องหรือความครบถ้วนสมบูรณ์ของข้อมูล ข้อความ กราฟิก ลิงก์ หรือรายการใดๆ ที่อยู่ในซอฟต์แวร์นี้

การจำกัดความรับผิด จะไม่มีกรณีใดๆ ที่ INTEL หรือซัพพลายเออร์ของบริษัทต้องทำการรับผิดชอบต่อความเสียหายใดๆ ทั้งสิ้น (ซึ่งรวมถึงโดยไม่จำกัดถึง ความเสียหายต่อการสูญเสียของผลกำไร การหยุดชะงักของธุรกิจ การสูญเสียข้อมูล) ที่เกิดขึ้นจากการใช้หรือการไม่สามารถที่จะใช้เว็บไซท์หรือเนื้อหา แม้ว่า INTEL จะได้รับรู้ถึงความเป็นไปได้ถึงความเสียหายที่จะเกิดแล้วก็ตาม เนื่องจากเขตอำนาจศาลบางเขตนั้นห้ามการยกเว้นหรือการจำกัดของความรับผิดสำหรับผลเสียหายที่เกิดขึ้นหรือค่าเสียหายอันเนื่องมาจากการผิดสัญญา ข้อจำกัดข้างต้นนั้นมิอาจนำมาใช้กับคุณได้ นอกจากนี้คุณอาจมีสิทธิ์อื่นๆ ตามกฎหมาย ซึ่งอาจแตกต่างกันไปในแต่ละเขตอำนาจศาล 

การยุติข้อตกลงนี้  Intel อาจยุติข้อตกลงนี้ได้ทุกเมื่อ หากคุณละเมิดข้อกำหนดในข้อตกลงดังกล่าว หลังจากที่มีการยุติข้อตกลง คุณจะต้องทำลายซอฟต์แวร์ในทันที และส่งคืนสำเนาทั้งหมดของซอฟต์แวร์ให้แก่ Intel
 
กฎหมายที่มีผลบังคับใช้  การเรียกร้องสิทธิ์ตามข้อตกลงนี้อยู่ภายใต้กฎหมายของรัฐแคลิฟอร์เนีย ยกเว้นหลักการเรื่องความขัดแย้งของกฎหมายและอนุสัญญาสหประชาชาติว่าด้วยสัญญาสำหรับการขายสินค้า คุณจะต้องไม่ส่งออกซอฟต์แวร์ในลักษณะที่ขัดต่อกฎหมายและกฎระเบียบการส่งออกที่เกี่ยวข้อง Intel ไม่ได้มีพันธะกรณีภายใต้ข้อตกลงอื่นใด นอกเสียจากว่าจะมีการบันทึกเป็นลายลักษณ์อักษร และลงนามรับรองโดยเจ้าหน้าที่ที่ได้รับมอบอำนาจจาก Intel

สิทธิ์แบบจำกัดของรัฐบาล  ซอฟต์แวร์นี้ได้รับการจัดหาตาม "สิทธิ์แบบจำกัด" การใช้, ทำซ้ำ หรือเปิดเผยโดยรัฐบาลนั้นต้องเป็นไปตามข้อกำหนดที่กำหนดไว้ใน FAR52.227-14 และ  DFAR252.227-7013 et seq. หรือข้ออื่นที่ต่อเนื่องตามมา การใช้ซอฟต์แวร์นี้โดยรัฐบาลถือเป็นการยอมรับสิทธิ์เฉพาะของ Intel ในซอฟต์แวร์นั้น ผู้รับเหมาตามสัญญาหรือผู้ผลิตคือ Intel Corporation, 2200 Mission College Blvd., Santa Clara, CA 95052


ภาคผนวก "A" 
ข้อตกลงสิทธิ์การใช้งานซอฟต์แวร์ของ INTEL (ขั้นสุดท้าย, ผู้ใช้คนเดียว)

สิ่งสำคัญ - อ่านก่อนที่จะทำการคัดลอก ติดตั้ง หรือใช้งาน  
อย่าใช้หรือโหลดซอฟต์แวร์นี้และวัสดุที่เกี่ยวข้อง (รวมเรียกว่า “ซอฟต์แวร์”) จนกว่าคุณจะได้อ่านข้อกำหนดและเงื่อนไขต่อไปนี้ ด้วยการโหลดหรือใช้งานซอฟต์แวร์ดังกล่าว คุณตกลงตามข้อกำหนดของข้อตกลงนี้ หากคุณไม่ตกลง อย่าติดตั้งหรือใช้ซอฟต์แวร์นี้

สิทธิ์การใช้งาน  คุณอาจคัดลอกซอฟต์แวร์ลงบนคอมพิวเตอร์เพียงเครื่องเดียว สำหรับการใช้งานส่วนบุคคลที่ไม่ใช่เพื่อการพาณิชย์ และคุณจะต้องไม่ทำชุดสำเนาสำรองของซอฟต์แวร์ ภายใต้เงื่อนไขต่อไปนี้: 
1. ซอฟต์แวร์นี้ได้รับอนุญาตให้ใช้งานร่วมกับผลิตภัณฑ์ชิ้นส่วนของ Intel เท่านั้น  ไม่อนุญาตให้ใช้ซอฟต์แวร์นี้ร่วมกับผลิตภัณฑ์ชิ้นส่วนที่ไม่ใช่ของ Intel ภายใต้ข้อกำหนดนี้ 
2. คุณจะต้องไม่คัดลอก ดัดแปลง เช่า ขาย แจกจ่าย หรือถ่ายโอนส่วนหนึ่งส่วนใดของซอฟต์แวร์ ยกเว้นตามที่ระบุไว้ในข้อตกลงนี้ และคุณตกลงที่จะป้องกันการคัดลอกซอฟต์แวร์โดยไม่ได้รับอนุญาต
3. คุณจะต้องไม่ทำวิศวกรรมย้อนกลับ ดีคอมไพล์ หรือแยกส่วนประกอบของซอฟต์แวร์ 
4. คุณจะต้องไม่ให้สิทธิ์การใช้งานต่อเนื่องหรืออนุญาตให้ใช้ซอฟต์แวร์พร้อมกันโดยผู้ใช้มากกว่าหนึ่งคน
5. ซอฟต์แวร์นี้อาจประกอบด้วยซอฟต์แวร์หรือทรัพย์สินอื่นๆ ของผู้ผลิตรายอื่น ซึ่งอาจจำแนกและได้รับอนุญาตแยกต่างหาก ด้วยไฟล์ "license.txt" ที่แนบมาหรือข้อความหรือไฟล์อื่นๆ 

กรรมสิทธิ์ในซอฟต์แวร์และลิขสิทธิ์ กรรมสิทธิ์ในสำเนาทั้งหมดของซอฟต์แวร์ยังคงเป็นของ Intel หรือซัพพลายเออร์ ซอฟต์แวร์ได้รับการจดลิขสิทธิ์และปกป้องตามกฎหมายของสหรัฐฯ และประเทศอื่น และบทบัญญัติในสนธิสัญญาระหว่างประเทศ คุณจะต้องไม่ลบคำประกาศลิขสิทธิ์ใดๆ ออกจากซอฟต์แวร์ Intel อาจทำการเปลี่ยนแปลงซอฟต์แวร์หรือรายการที่อ้างถึงเมื่อใดก็ได้ โดยไม่จำเป็นต้องแจ้งให้ทราบล่วงหน้า แต่ไม่มีข้อผูกพันว่าจะต้องสนับสนุนหรืออัพเดตซอฟต์แวร์ ยกเว้นในกรณีที่ระบุไว้อย่างชัดแจ้ง Intel ไม่ได้ให้สิทธิ์โดยชัดแจ้งหรือโดยนัยภายใต้สิทธิบัตร ลิขสิทธิ์ เครื่องหมายการค้า หรือทรัพย์สินทางปัญญาอื่นใดของ Intel คุณอาจถ่ายโอนซอฟต์แวร์ได้เฉพาะในกรณีที่ผู้รับตกลงที่จะผูกพันตามข้อกำหนดเหล่านี้อย่างสมบูรณ์ และหากคุณไม่ได้เก็บรักษาสำเนาใดๆ ของซอฟต์แวร์

การรับประกันสื่อแบบจำกัด  หาก Intel ส่งมอบซอฟต์แวร์บนสื่อบันทึกทางกายภาพ Intel ขอรับประกันว่าสื่อบันทึกดังกล่าวจะปราศจากข้อบกพร่องทางกายภาพที่สำคัญเป็นระยะเวลาเก้าสิบ (90) วันหลังจากที่ Intel ส่งมอบให้ หากพบข้อบกพร่องดังกล่าว ให้ส่งคืนสื่อบันทึกกลับไปที่ Intel เพื่อเปลี่ยนทดแทนหรือส่งมอบซอฟต์แวร์ด้วยวิธีอื่นตามที่ Intel ตัดสินใจ

การแยกการรับประกันอื่นๆ ยกเว้นตามที่ระบุไว้ข้างต้น ซอฟต์แวร์นี้ได้รับการจัดหา "ตามสภาพที่เป็นอยู่" โดยปราศจากการรับประกันโดยชัดแจ้งหรือโดยนัยทุกชนิด รวมถึงการรับประกันเกี่ยวกับความสามารถในการจำหน่าย การไม่ละเมิดสิทธิ์ หรือความเหมาะสมสำหรับจุดประสงค์ที่เฉพาะเจาะจง  Intel ไม่รับประกันหรือไม่รับผิดชอบต่อความถูกต้องหรือความครบถ้วนสมบูรณ์ของข้อมูล ข้อความ กราฟิก ลิงก์ หรือรายการใดๆ ที่อยู่ในซอฟต์แวร์นี้

การจำกัดความรับผิด  จะไม่มีกรณีใดๆ ที่ INTEL  หรือซัพพลายเออร์ของบริษัทต้องทำการรับผิดชอบต่อความเสียหายใดๆ ทั้งสิ้น (ซึ่งรวมถึงโดยไม่จำกัดถึง ความเสียหายต่อการสูญเสียของผลกำไร การหยุดชะงักของธุรกิจ หรือการสูญเสียข้อมูล) ที่เกิดขึ้นจากการใช้หรือการไม่สามารถที่จะใช้เว็บไซต์หรือเนื้อหา แม้ว่า INTEL  จะได้รับรู้ถึงความเป็นไปได้ถึงความเสียหายที่จะเกิดแล้วก็ตาม เนื่องจากเขตอำนาจศาลบางเขตนั้นห้ามการยกเว้นหรือการจำกัดของความรับผิดสำหรับผลเสียหายที่เกิดขึ้นหรือค่าเสียหายอันเนื่องมาจากการผิดสัญญา ข้อจำกัดข้างต้นนั้นมิอาจนำมาใช้กับคุณได้ นอกจากนี้คุณอาจมีสิทธิ์อื่นๆ ตามกฎหมาย ซึ่งอาจแตกต่างกันไปในแต่ละเขตอำนาจศาล 

การยุติข้อตกลงนี้  Intel อาจยุติข้อตกลงนี้ได้ทุกเมื่อ หากคุณละเมิดข้อกำหนดในข้อตกลงดังกล่าว หลังจากที่มีการยุติข้อตกลง คุณจะต้องทำลายซอฟต์แวร์ในทันที และส่งคืนสำเนาทั้งหมดของซอฟต์แวร์ให้แก่ Intel
 
กฎหมายที่มีผลบังคับใช้  การเรียกร้องสิทธิ์ตามข้อตกลงนี้อยู่ภายใต้กฎหมายของรัฐแคลิฟอร์เนีย ยกเว้นหลักการเรื่องความขัดแย้งของกฎหมายและอนุสัญญาสหประชาชาติว่าด้วยสัญญาสำหรับการขายสินค้า คุณจะต้องไม่ส่งออกซอฟต์แวร์ในลักษณะที่ขัดต่อกฎหมายและกฎระเบียบการส่งออกที่เกี่ยวข้อง Intel ไม่ได้มีพันธะกรณีภายใต้ข้อตกลงอื่นใด นอกเสียจากว่าจะมีการบันทึกเป็นลายลักษณ์อักษร และลงนามรับรองโดยเจ้าหน้าที่ที่ได้รับมอบอำนาจจาก Intel

สิทธิ์แบบจำกัดของรัฐบาล  ซอฟต์แวร์นี้ได้รับการจัดหาตาม "สิทธิ์แบบจำกัด" การใช้, ทำซ้ำ หรือเปิดเผยโดยรัฐบาลนั้นต้องเป็นไปตามข้อกำหนดที่กำหนดไว้ใน FAR52.227-14 และ  DFAR252.227-7013 et seq. หรือข้ออื่นที่ต่อเนื่องตามมา การใช้ซอฟต์แวร์นี้โดยรัฐบาลถือเป็นการยอมรับสิทธิ์เฉพาะของ Intel ในซอฟต์แวร์นั้น ผู้รับเหมาตามสัญญาหรือผู้ผลิตคือ Intel Corporation, 2200 Mission College Blvd., Santa Clara, CA 95052
 
SLAOEMISV1/RBK/01-21-00

ภาษา; การแปล   ในกรณีที่เวอร์ชันภาษาอังกฤษของข้อตกลงฉบับนี้มาพร้อมกับเวอร์ชันแปลเป็นภาษาอื่นใด ฉบับแปลดังกล่าวได้รับการจัดหาเพื่อความสะดวกเท่านั้น และฉบับภาษาอังกฤษจะใช้ควบคุม

